મેડલ ટેલીમાં 10 મેડલની વૃદ્ધિ કરવા સાથે ભારતીય શૂટિંગ ટીમે એક મજબૂત પરફોર્મન્સ આપ્યું. રાહી સરનોબતે વિમેન 25 મી.પિસ્તોલ ઇવેન્ટમાં ગોલ્ડ મેડલ જીત્યો જ્યારે કોમનવેલ્થમાં ગોલ્ડ મેડલ જીતનાર હિના સીધુએ 10 મીટર પિસ્તોલ ઇવેન્ટમાં બ્રોન્ઝ મેડલ જીત્યો. રવિ કુમાર અને અપૂર્વી ચંદેલાએ 10 મી. એર રાઇફલ ઇવેન્ટમાં બ્રોન્ઝ જીત્યો જ્યારે ટીનેજર્સ સૌરભ ચૌધરી તેમજ વીહાને અનુક્રમે ગોલ્ડ અને સિલ્વર જીતીને મેદાન મારી લીધું. ભૂતપૂર્વ નેવી અફસર સંજીવ રાજપૂતે 50 મી. રાઇફલ ઇવેન્ટમાં સિલ્વર જીતીને પોતાનું મેડલ જીતવાનું ફોર્મ જાળવી રાખ્યું.